Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: A mûsorszolgáltató vállalja és magára vonatkozóan kötelezõ érvényûnek ismeri el a közmûsor-szolgáltatóra vonatkozó törvényi kötelezettségeket, kiemelt figyelemmel a rádiózásról és televíziózásról szóló 1996. évi I. törvény (a továbbiakban: Törvény) A és B részeire. Kötelezi magát, hogy a napi mûsoridõ 50%-át meghaladóan közszolgálati mûsorokat
Paragraph Index: 1004

8. A reklámtevékenység, a mûsorszámok támogatása A SzilasTV e tekintetben kötelezi magát, hogy a médiatörvényben, illetõleg a reklámtörvényben megfogalmazott szabályoknak és elveknek megfelelõen jár el. 2008/22. szám H I V A T A L O S É R T E S Í T Õ A törvényben külön a közmûsor-szolgáltatóra vonatkozóan megjelenõ szabály, hogy közmûsor-szolgáltatónál a reklám idõtartama egyetlen – bármiként számított – mûsorórában sem haladhatja meg a hat percet. A napi mûsoridõ átlagában számított óránként a reklám idõtartama nem haladhatja meg az öt percet. A reklám idõtartamába a reklámtartalmú képernyõszöveg – kivéve a mûsoridõn kívüli képernyõszöveget – megjelenítése is beleszámít. A közmûsor-szolgáltatásban reklám csak mûsorszámok – összetett mûsorszámokban az egyes mûsorszámok – között tehetõ közzé. A sport- és más olyan közvetítésekben, amelyekben természetes szünetek vannak, a reklám a részek között és a szünetekben közzétehetõ. További törvényi szabályok: – Lelkiismereti, illetõleg világnézeti meggyõzõdés reklám útján a mûsorszolgáltatásban nem terjeszthetõ. Nemzeti ünnepek eseményeirõl, vallási és egyházi szertartásokról készített mûsorszámok közlését közvetlenül megelõzõen és azt közvetlenül követõen reklám nem közölhetõ. – Burkolt, illetve tudatosan nem észlelhetõ reklám nem közölhetõ. – A reklám tényállításainak valósnak és tisztességesnek kell lenniük. – Nem tehetõ közzé vallási vagy politikai meggyõzõdést sértõ reklám. – A reklám nem ösztönözhet az egészségre, a biztonságra és a környezetre ártalmas magatartásra. – Választási idõszakban az országgyûlési képviselõk, illetõleg a helyi, területi önkormányzati képviselõk és polgármesterek választásáról, továbbá a kisebbségi önkormányzatok választásáról szóló törvények szabályai szerint lehet politikai hirdetést mûsorszolgáltatásban közzétenni. Választási idõszakon kívül politikai hirdetés kizárólag már elrendelt népszavazással összefüggésben közölhetõ. – Külföldre irányuló mûsorszolgáltatásban politikai hirdetés közzététele tilos. – A reklám, a közérdekû közlemény, a jótékonysági felhívás és politikai hirdetés közzétételének megrendelõje, továbbá az, akinek ezek közzétételéhez érdeke fûzõdik, nem gyakorolhat szerkesztõi befolyást más mûsorszámok tartalmára. – Nem szabad közzétenni dohányárut, fegyvert, lõszert, robbanóanyagot, kizárólag orvosi rendelvényre igénybe vehetõ gyógyszert, továbbá gyógyászati eljárást népszerûsítõ, ismertetõ reklámot. – A reklám nem szólíthat fel közvetlen formában kiskorúakat, hogy szüleiket vagy más felnõtteket játékok, illetve más áru vagy szolgáltatás vásárlására vagy igénybevételére ösztönözzék. – A reklám a játék tényleges természetét és lehetõségeit illetõen nem lehet félrevezetõ. – A reklám nem mutathat be kiskorút erõszakos helyzetben, és nem buzdíthat erõszakra. – A reklám nem építhet a kiskorúaknak a szüleik, tanáraik vagy más személyek iránti bizalmára, továbbá a kiskorúak tapasztalatlanságára és hiszékenységére. – Televíziós vásárlás nem szólíthatja fel a kiskorúakat áruk beszerzésére (vásárlására, bérletére) vagy szolgáltatások igénybevételére. – Reklámot, közérdekû közleményt, jótékonysági felhívást, politikai hirdetést = e jellegének a közzétételt közvetlenül megelõzõ és azt követõ megnevezéssel, továbbá = egyéb mûsorszámoktól jól felismerhetõen, optikai és akusztikus módon elkülönítve, alapvetõen blokkokban kell közzétenni. A mûsorszámok támogatásával kapcsolatban a mûsorszolgáltatónak figyelembe kell vennie, hogy csak a törvényben meghatározott mûsorszámok támogathatók (vallási és egyházi tartalmú mûsorszámok, mûvészeti és kulturális eseményeket bemutató, közvetítõ mûsorszámok, a nemzeti és az etnikai kisebbségi anyanyelvû, illetve a nemzeti és etnikai kisebbségek életét, kultúráját bemutató mûsorszámok, az életkoruk, testi, szellemi vagy lelki állapotuk, társadalmi körülményeik következtében súlyosan hátrányos helyzetben lévõ csoportok számára készített mûsorszámok). További szabályok: – A mûsorszám támogatóját a közzétételt közvetlenül megelõzõen vagy azt követõen meg kell nevezni. – Támogatott mûsorszám nem ösztönözhet és nem hívhat fel a támogató vagy az általa meghatározott harmadik személy termékének beszerzésére (vásárlására, bérletére) vagy szolgáltatásának igénybevételére, illetõleg az attól való tartózkodásra. – A támogató a mûsorszolgáltató felelõsségét, illetve szerkesztõi szabadságát érintõ módon a mûsor vagy a támogatott mûsorszám tartalmát és mûsorbeli elhelyezését nem befolyásolhatja. – Nem lehet közzétenni – a mûsorelõzetes kivételével – olyan mûsorszámot, amelyben a mûsorszám támogatójának védjegye, megkülönböztetõ jelzése, jelszava megjelenik. – A hírmûsorszám és az idõszerû eseményekkel foglalkozó mûsorszám nem támogatható. H I V A T A L O S É R T E S Í T Õ 2008/22. szám – Nem támogathat mûsorszámot párt, politikai mozgalom, az a vállalkozás, amely – fõ tevékenysége szerint – a törvény szerint nem reklámozható terméket állít elõ, nagykereskedelmi forgalomban értékesít, illetõleg ilyen termékekkel kapcsolatos szolgáltatást nyújt. Ez a tilalom nem vonatkozik a gyógyszertermék, illetve a gyógyászati eljárás tekintetében érintett vállalkozás neve és védjegye közléséhez kötött támogatásra. – A támogató megnevezésében (feltüntetett nevében) párt neve, jelszava, emblémája nem szerepelhet.

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes